ھێمن ھەورامی
ھێمن ئەحمەد حەمەساڵح حەمەد ناسراو بە ھێمن ھەورامی (لەدایکبووی ٢٣ی ئازاری ١٩٧٦، ھەڵەبجە) کەسایەتی سیاسیی کوردە، لەوەتەی ١٨ی شووباتی ٢٠١٩، جێگری یەکەمی سەرۆکی پەرلەمانی کوردستانە. ھێمن یەکێکە لە سیاسییەکانی پارتی دیموکراتی کوردستان.

ژیان 
ھێمن ھەورامی لە ٢٣ی ئازاری ١٩٧٦ لە ھەڵەبجە لەخێزانێکی ھەژار لەدایکبووە.

ژیانی سیاسیی 
ھێمن خۆی و خێزانەکەی بەشداربووی شۆڕشی گوڵان بوون. لە ساڵی ٢٠١٠، وەک ئەندامی سەرکردایەتی پارتی دیموکراتی کوردستان ھەڵبژێردراوە. لەماوەی ٢٠١١ بۆ ٢٠١٧، بووەتە بەرپرسی مەکتەبی پەیوەندییەکانی دەرەوەی پارتی. لە ساڵی ٢٠١٢، بووەتە یەکێک لە ڕاوێژکارەکانی سەرۆکی ئەوکاتی ھەرێمی کوردستان، مەسعوود بارزانی.

خوێندن 
ھێمن لە ساڵی ١٩٩٩، بەشی زمانی ئینگلیزی لە زانکۆی سەلاحەددین تەواوکردووە. دواتر ماستەری لە پەیوەندییە نێودەوڵەتییەکان لە ساڵی ٢٠١٤ وەرگرتووە. لە ساڵی ٢٠١٧، بووەتە قوتابی دکتۆرا.

سەرچاوەکان 

لەدایکبووانی ١٩٧٦
زیندووان
ئەندامانی پەرلەمانی کوردستان
خەڵکی ھەڵەبجە
دەرچووانی زانکۆی سەلاحەدین
سیاسییەکانی پارتی دیموکراتی کوردستان
خەڵکی پارێزگای سلێمانی